மணற்சத்து நிறைந்த பாய்மம் ( Flux) என்ற ஒருவகை சிலிக்காவோடு ( Silica) தாமிரக் கலவை உலைக்குள் செலுத்துப்படும். உலைக்கலனுக்குள் உருக்கப்படும்போது ஆக்சிஜன் நிறைந்திருக்கும் காற்றை உலைக்குள் செலுத்துவார்கள். தாமிரம், பாய்மம் ஆகியவை உருகி உலைக்கலனில் கீழே சேர்ந்துவிடும். இந்த உருக்குதலின்போது தாமிரத்தில் கலந்திருக்கும் இரும்புப் பாய்மத்தோடு சேர்ந்து கசடுகளாகப் பிரிந்துவிடும். உருகிய தாமிரக் கலவைக்கு மேலே அது படிந்திருக்கும். அதே சமயம் உருக்கப்படும்போது கந்தகமும் ஆக்சிஜனுடன் இணைந்து கந்தக ஆக்ஸைடாகப் பிரிந்துவிடுகிறது. எரிமலை வெடிக்கும்போது அதன் அருகே உயிரினங்கள் ஏதுமிருக்கக் கூடாது என்று கூறுவார்கள். ஏனென்றால் அதிலிருந்து கந்தக ஆக்ஸைடு வெளியாகும். அதைச் சுவாசிப்பவர்களுக்கு மேற்கொண்டு சுவாசிக்க முடியாத அளவுக்கு நுரையீரலைப் புண்ணாக்கிவிடும். ஆனால், உருக்குலைகளிலிருந்து வெளியாகும் இந்தக் கந்தக ஆக்ஸைடை வெளியேற்றாமல் முறையாகச் சேகரித்து கந்தகம் அமிலம் தயாரிக்கப் பயன்படுத்தலாம். அவற்றைத் தவிர உருக்குலைக்குள் படிந்திருப்பதுதான் மட்டி ( Matte). அதில் தாமிர கந்தகையும் ( Copper Sulfides), இரும்புக் கந்தகைகளும் போக அதன் மொத்த எடையில் 60% சுத்தமான தாமிரமும் கலந்திருக்கும்.